ISASI BALANZATEGI (EH Bildu, 2016-05-26):
Eskerrik asko. Legebiltzarkide, lehendakaria.
Ze pena, baina ez zara normala Azkue jauna, horretarako euskalduna izatea ez normal egiten gaitu, eta zu zara alde honetan, alde honetan zaude nahita nahi ez.
Mendizabal andrea, nik bai esan dut, babesgabe uzten gaitu hizkuntza politikak. Bestela galdetu nola da posible, telebista publiko, kasu honetan euskaraz emititzen duen telebista publikoak zer boterea eduki behar du eteteko milaka teleikusleen emisioa. Ze babesa daukate gure anaiak Nafarroakoak horren aurrean? Ze babesa izan dugu eta daukagu euskaldunok orokorrean Espainiako Gobernuen ordezkarien aurrean?
Orain Baztanen, ba, euskara plana bertan behera auzietan utzi du. Zer babes daukagu? Zer babesa daukagu hemen euskaraz lege proposamen bat egoteagatik gehiengoz itxuraz erabakitzen dutelako hori arrazoia dela atzeratzeko izapide bat. Zer babes daukagu? Babesgabe.
Badaude hutsune asko oraindik, badaude Estatuko Administrazioa adibidez, asimetria badago eta guk ezin dezakegu hainbat izapide euskaraz egiteko, eta ez dago legerik guk babesten gaituenik, hori egin ahal izateko. Estatuko Administrazioa esaten ari naiz Mendizabal andrea, baina bada. Babesgatasuna hori gainera jakitun dago.
Mendizabal andrea, zuk partitzen duzula sentipen hori alorrez jota. Nik ez dut eta guk ez dugu ukatzen, ze hemen Carmelo Barrio jaunak bere ikuspegia badu pena bat da berak euskeraz ez jakitea mundu oso bat. Nik gomendatuko nioke euskaltegietan, AEK-ko euskaltegietan, nahiko ondo irakasten dute, eta zoragarria izango litzateke zuretzat benetan euskeraz ikastea.
Ba planteamendua, egiten dugun planteamendua, askotan ikusten ez diren gauzak guk agerian jartzen ditugulako hemen gertatu izan dena, batzuen kontzientziak aztoratu egiten dira, mugitu egiten dira, eta gu bai, haserretu egiten gara. Ba bai haserretu egiten gara eta kontzientzia osoz gainera haserretu egiten garela, babesgabetasun hori ez da fikzio bat, gertaeretan gertatzen da eta euskeraren kasuan Elebideren txostena eta esaten duzue, ze erraz, 789 intzidentzia izan dira, bat erdararen kasuan eta gainerako guztiak euskeraren kasuan.
Eta % 82 gehiago dago aurten, legealdi honetan urterik urte gero eta gehiago izan dira, eta Legebiltzar honetan, legeak egiten diren etxe santu honetan, eskubideak defendatzen diren etxe santu honetan ze ondo, euskalduneko zientzia gero eta handiagoa da, eta gero kontzientzia omen daukadan taliban antzeko hau... Gaurko lau gaietatik bi euskerari dagozkio, eta izan dira Popularrak eta Sozialistak ekarritakoak, kasualidadea. Kezka hori badago, eta hizkuntza politika egia da hizkuntzak behar duela adostasunik ahalik eta zabalena, eta gu saiatu gara, saiatzen gara, saiatzen gara normaltasunaren ikuspegitik, euskeratik, alegia. Hori da bidea, euskeratik.
Herri honetan, eta ez da oso berandu izango, euskeraz komunikatuko da normaltasunez, elebakartasuna da gaitza, Azkue jauna, hori da gaitza, eta lehengo baten hemen zerorrek aipatu zenuen zure semeari buruz hitz egiten zenbat hizkuntza zekizkien eta, hori da bidea. Elebakarrek eskubideak osorik dauzkate, gutako bakoitzak, gure bitasun aniztasun horretan, gutako bakoitzak elebakarrak garelako. Eta zure hizkuntza eskubideak begiratzen baldin badituzu, zanpatzen direnak ez dira hain zuzen erdararenak ezta ingelerarenak, zuk badakizu zeintzuk diren zanpatzen dizkizutenak zuri.
Eta orduan ez jarri mamu hori, ez da beldurra zabaltzeko motiboa. Erdaldunen eskubideak hemen betikotu gorde daude, ez zaio zanpatzen eta ez zaizkio zanpatuko inoiz. Guk geureari eutsiko diogu, guk planteatzen dugu publizitate instituzionalean ere euskeraren erabilera sustatzeko politika aktiboak egin ditzala, hori baino aktiboagoak, zehaztasun falta gaurko erdibidekoan planteatzen nuen. Eta bide horretatik berma dezala publizitate instituzionaleko urteko zenbatekoaren % 15a bideratzea, gutxienik euskaraz argitaratutako hedabideetan.
Konbentzituta nago egunen batean akordio lortuko dugula.
Eskerrik asko.